दिनै गासै बुहुमनां कर’ना भाइरासा गाग्लोबनायनि जाउनाव जेरावबो हाजार हाजार लाख लाख मानसिफोरनि अबथिरा जिउ जोबलांनाय उनाव बे गिथाव-बाथाव बेरामनिफ्राय बारग’ होनो थाखाय लकडाउन होनाय लोगो लोगो फालांगि फसंथान, बेसाद दिहुननाय, फाननाय-बायनाय कारबारफोरा बन्द जालांनायनि जाउनाव रांखान्थिनि मन्दा बिथाथि जाबोदों। लोगोसे स्कुल, कलेज, इउनिभारसिटिफोरखौबो बन्द खालामना लाखिनोगोनां जानायाव फरायसाफोरा समनि सोलोंथाइ लाना दावगालांनायाव जेरैबो जेथिंबो हेंथा सोमजिनायाव सुख’नो हाथावि ख’हा जाबोदों।